איה קאש

איה רייצ'ל קאש (באנגלית: Aya Rachel Cash; נולדה ב-13 ביולי 1982) היא שחקנית אמריקאית ממוצא יהודי. נודעת בזכות כיכובה בסדרה הקומית "הכי גרועים שיש"  ובסדרת גיבורי-העל "הבנים".

 ביוגרפיה 
קאש נולדה בסן פרנסיסקו, קליפורניה שבארצות הברית, לאם משוררת וסופרת בשם קים אדוניזיו , ולאב מורה בודהיזם בשם יוג'ין קאש. משפחתו של אביה היא יהודית, ושל אמה קתולית. קאש מגדירה עצמה גם כיהודייה, וסיפרה ששם משפחתם במקור היה כנראה "צ'ירש". סיפרה שלמרות שגדלה כיהודייה, היא החליטה לאחר הבת מצווה שלה, שבאופן כללי לא להמשיך עם הדת היהודית, למרות שיצא לה לחגוג חגים יהודיים אך פחות בשנים האחרונות. סבה מצד אמה הוא כתב הספורט בוב אדי , וסבתה מצד אמה היא היא הטניסאית אלופת וימבלדון פולין בץ.

בוגרת בית הספר לאמנויות סן פרנסיסקו, ולה תואר ראשון מאוניברסיטת מינסוטה/תוכנית האימונים לשחקן של תיאטרון גאת'רי.

 קריירה 
בין השאר, השתתפה בפרקים אחדים בסדרות הטלוויזיה: "חוק וסדר", "חוק וסדר: כוונה פלילית", "חוק וסדר: מדור מיוחד", "חדר החדשות", "משפחה מודרנית", "האישה הטובה", "ויל וגרייס", ובסדרה האנתולוגית "Easy".

ב-2008 שיחקה בתפקיד זוטר בסרט הקולנוע "הונאה" , בכיכובו של יו ג'קמן.

ב-2011 שיחקה בתפקיד מרכזי בסיטקום "Traffic Light"  ברשת FOX, גרסה אמריקאית למקור הישראלי "רמזור".

ב-2013 שיחקה בסרט הקולנוע "הזאב מוול סטריט", בכיכובו של לאונרדו דיקפריו. בנוסף ב-2013, שיחקה בסרט הקולנוע "התחלה חדשה", בכיכובה של קירה נייטלי.

בשנים 2014–2019 כיכבה בסדרה הקומית "הכי גרועים שיש"  ברשת FX/FXX, בתור גרטשן קטלר, לצד כריס גיר. על תפקיד זה הייתה מועמדת לפרס השחקנית הטובה ביותר בסדרה קומית מטעם Critics' Choice Television Award לשנת 2016, ומועמדות לפרס להישג אישי בקומדיה מטעם TCA Award for Individual Achievement in Comedy לשנת 2016.

ב-2018 שיחקה בסרט קומדיית הפעולה  מבית Netflix, בכיכובו של אדם דווין.

ב-2019 שיחקה בתפקיד משני במיני-סדרה "פוסי/ורדון" ברשת FX.

מאז 2020 משחקת בתפקיד מרכזי בעונתה השנייה של סדרת גיבורי-על "הבנים" מבית פריים וידאו, בתור סטורמפרונט.

במאי 2025 דווח שזואי לונה וקאש יככבו בסרט דרמת אימה בשם "Slay". הסרט עוקב אחרי שבעה תלמידי תיכון, כשסוף השבוע שלהם של בגידות הדדיות הופך לאלים ומסוכן באמת.

בשנת 2026 מתוכננת לעלות לשידור סדרה "Vought Rising" בכיכובה.

 חיים אישיים 
מאז 2012 נשואה למפיק והתסריטאי האמריקאי-יהודי, ג'וש אלכסנדר. הם מתגוררים בניו יורק.

קאש סיפרה שהיא קעקעה על גבה דמות של נץ, כי אמרו לה שזה הפירוש של השם "איה" בעברית. אולם, כשביקרה בישראל היא גילתה ש"איה" הוא מונח ארכאי לנץ, אך יחד עם זאת, הוא המונח המודרני לעוף דורס אחר, איה מצויצת.

היא שגרירה ידוענית של הארגון ההומני "INARA" שנוסד בלבנון על ידי עיתונאית אמריקאית שהיא נכדתו של ראש הממשלה הכורדי-סורי, מוחסן אל-בראזי, שהוצא להורג ב-1949 בהפיכה הסורית. הארגון מסייע רפואית לילדי פליטים פצועים מסוריה.

 פילמוגרפיה 

 סרטים 
+שנהסרטתפקידהערות2008Off Jackson Avenueאולגההונאהמזכירה #22009חורף של חלומות קפואיםנערת ליוויThe Bits in Betweenסוזי2011אורנג'סמיה2012Sleepwalk with Meהאנה2013The Happy Houseוונדיהתחלה חדשהג'ניהזאב מוול סטריטז'נט2014Loitering with Intentג'סי2017Village PeopleברברהMary Goes Roundמארי2018Brand New Old Loveהאנה בקרקאסיחיות חברתיותג'יין2020Scare Meפאני2021We Broke Up לורי2024The Young Wifeרוז2025The Floatersהרבי רייצ'לJill Takes a Breakג'ילKill MeSlay

 טלוויזיה 
+שנהסדרהתפקידהערות2006חוק וסדרג'נין לסקופרק: "Kingmaker"חוק וסדר: כוונה פליליתלוריפרק: "Weeping Willow"2007אחים בדםמרת'ה דאנרספרק: "Shelter from the Storm 1:1-2"2009חוק וסדר: מדור מיוחדקתרינה לייצ'קוףפרק: "Hothouse"2010רחמיםבליז אדלשטייןפרק: "Too Much Attitude and Not Enough Underwear"2011רמזורקייליתפקיד ראשי; 13 פרקים2012איש מחונןטרישפרק: "In Case of Heart Failure"2013חדר החדשותשלי ווקסלר3 פרקיםWe Are Men קלייר5 פרקים2014 - 2019הכי גרועים שישגרטשן קטלרתפקיד ראשי (5 עונות); 62 פרקים2015משפחה מודרניתונסהפרק: "Rash Decisions"האישה הטובהאמבר אודריפרק: "Don't Fail"Sirens סינדיפרק: "Let Pythons be Pythons"2016אבא אמריקאיג'ודידיבוב; פרק: "The Unincludeds"2016 - 2019איזישטרי4 פרקים2019פוסי/ורדוןג'ואן סימוןמיני-סדרהויל וגרייסאוליביה ווקרפרק: "The Scales of Justice"2020 - 2022הבניםקלרה רייזינגר / ליברטי / סטורמפרונטתפקיד ראשי (עונה 2)
תפקיד אורח (עונה 3); 10 פרקים2022רובוט צ'יקןהמלכה אידונהדיבוב; פרק: "May Cause Internal Diarrhea"הנערה מפליינווילקייטי רייבורןמיני-סדרההגברת הראשונהשירלי לייבוביץ'2 פרקים2022–2023Welcome to Flatchשריל פטרסוןתפקיד ראשי (2 עונות); 27 פרקים2024הפרנצ'ייז (אנ')אניטהתפקיד ראשי; 8 פרקים

 קישורים חיצוניים 

 הערות שוליים 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות ממוצא יהודי
קטגוריה:בוגרות המכון לאמנות של סן פרנסיסקו
קטגוריה:בוגרי המכון לאמנות של סן פרנסיסקו
קטגוריה:בוגרי אוניברסיטת מינסוטה
קטגוריה:בוגרות אוניברסיטת מינסוטה
קטגוריה:אמריקאיות שנולדו ב-1982
קטגוריה:אמריקאים שנולדו ב-1982